### Resume

Nedsættelse af Velfærdsteknologirådet og Boligpolitisk Styregruppe, samt disses sammensætning.

### Sagsfremstilling

Byrådet har i Styrelsesvedtægten besluttet antallet af de stående udvalg, og hvilke opgaver de enkelte udvalg har den umiddelbare forvaltning af.

Ud over de stående udvalg kan byrådet beslutte at nedsætte særlige udvalg (kaldes ofte § 17, stk. 4-udvalg, fordi de nedsættes i medfør af § 17, stk. 4, i lov om kommunernes styrelse).

Særlige udvalg kan nedsættes med forberedende eller rådgivende funktioner og kan herudover tillægges beslutningskompetence inden for bestemte, nærmere afgrænsede områder, sålænge der ikke herved gøres indgreb i de stående udvalgs eller økonomiudvalgets kompetence.

Byrådet bestemmer selv de særlige udvalgs sammensætning, og der kan udpeges såvel byrådsmedlemmer som andre, for eksempel ansatte i kommunen, særligt sagkyndige eller interesserepræsentanter som medlem af udvalget. Byrådet kan også beslutte, hvem der skal være formand for det særlige udvalg. Fordelingen af udvalgsposter blandt byrådets medlemmer sker dog ved forholdstalsvalg.

I den tidligere funktionsperiode har [adresse] nedsat en række særlige udvalg med rådgivende eller forberedende funktioner. Byrådet vælger for hver periode om der skal nedsættes særlige udvalg, og i givet fald skal udvalgenes arbejdsopgaver og sammensætning besluttes.

Vederlag for møder mv. i særlige udvalg, råd, arbejdsgrupper og politiske styregrupper er som udgangspunkt dækket af det faste vederlag. Der kan udbetales tabt arbejdsfortjeneste og befordringsgodtgørelse til de medlemmer, der har valgt dette, for deltagelse i møder i særlige udvalg, arbejdsgrupper og politiske styregrupper, når Byrådet har besluttet at nedsætte dem.

I denne sag foreslås følgende særlige udvalg nedsat:

• Boligpolitisk Styregruppe

• Velfærdsteknologirådet

Boligpolitisk Styregruppe:

Et samarbejdsorgan, der rådgiver Vejle Byråd om udviklingen af den almene boligsektor i Vejle Kommune. Boligpolitisk Styregruppe består af 3 repræsentanter for [adresse] og af formændene for hovedbestyrelserne for boligselskaberne Domea, Lejerbo, AAB og [adresse]. Forretningsførere og embedsmænd deltager efter behov.

Det foreslås at følgende vælges blandt byrådets medlemmer: borgmesteren og formand og næstformand for Teknisk Udvalg.

[adresse]:

Der vælges to medlemmer fra hvert af de følgende udvalg: Voksenudvalget, Seniorudvalget og Sundhed- og Forebyggelsesudvalget. Formændene for udvalgene er fødte medlemmer, og der vælges herudover et medlem fra hver af de tre udvalg.

Ud over denne sag, vil andre sager om nedsættelse af særlige udvalg blive forelagt byrådet via indstillinger fra de stående udvalg.

Der henvises til § 17, stk. 4, i lov om kommunernes styrelse og vederlagsreglerne i styrelseslovgivningen og [adresse] vederlagsregulativ.

### Sagens videre forløb

Sagen skal behandles i Økonomiudvalget og byrådet.

### Klima og resiliensvurdering

Ingen bemærkninger.

### Historik

Kommunaldirektøren indstiller, 31. januar 2022, pkt. 24:

at de ovenfor nævnte særlige udvalg nedsættes, og

at Økonomiudvalget indstiller til Byrådet hvem der skal vælges til de særlige udvalg.

Beslutning fra Økonomiudvalget, 31. januar 2022, pkt. 24:

Økonomiudvalget anbefaler, at de ovenfor nævnte særlige udvalg nedsættes som § 17, stk. 4 udvalg.

Økonomiudvalget indstiller, at følgende vælges til:

Boligpolitisk Styregruppe: Yannick Schultz, Justina Mathiesen og Mathias Lassen.

Velfærdsteknologirådet: Ane Schultz, Vivian Jørgensen, Charlotte Holm, Johan Christensen, Karlo Karlsen og Keld Kjeldsen.

### Beslutning

Byrådet valgte følgende:

Boligpolitisk Styregruppe:

Yannick Schultz, Justina Mathiesen og Mathias Lassen.

[adresse]:

Ane Schultz, Vivian Jørgensen, Charlotte Holm, Johan Christensen, Karlo Karlsen og Keld Kjeldsen.

Fraværende Torben Simonsen. I stedet mødte Nikolaj Bruun.